ઘરઆંગણે રૂપિયો ગુરુવારે સતત આઠમા દિવસે ઘટીને 72.11ના રેકોર્ડ તળિયે પહોંચ્યો હતો અને આખરે 0.32 ટકા નીચે 71.99ના સ્તરે બંધ રહ્યો હતો. બેન્ચમાર્ક બોન્ડની યીલ્ડ ગુરુવારે સાધારણ વધી 8.06 ટકાના સ્તરે પહોંચી હતી. આર્જેન્ટિનામાં ફુગાવો 31 ટકાની સપાટીને વટાવી જતા વ્યાજદર વધીને 60 ટકા કરાયો છે. ઊભરતાં બજારોમાં તુર્કી અને આર્જેન્ટિનાના ચલણમાં સૌથી વધુ ઘટાડો નોંધાયો છે. તેના લીધે વૈશ્વિક રોકાણકારોમાં ગભરાટ વધ્યો હતો અને તેમણે સુરક્ષાના ભાગરૂપે ડોલર આધારિત એસેટ્સમાં રોકાણ માટે ધસારો કર્યો હતો.